pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดอาคารมูลนิธิเทพรัตนเวชชานุกูล จังหวัดเชียงใหม่
วันศุกร์ที่ 26 มกราคม 2561
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิดอาคารมูลนิธิเทพรัตนเวชชานุกูล จังหวัดเชียงใหม่
สมเด็จพระเทพรัตนราชสุดาฯสยามบรมราชกุมารี เสด็จพระราชดําเนินเปิดอาคารสํานักงานมูลนิธิเทพรัตนเวชชานุกูล
เช้าวันนี้ (26 มกราคม 2561) เวลา 08.30 น. สมเด็จพระเทพรัตนราชสุดาฯสยามบรมราชกุมารี เสด็จพระราชดําเนินเปิดอาคารสํานักงานมูลนิธิเทพรัตนเวชชานุกูล อําเภอเมืองเชียงใหม่ จังหวัดเชียงใหม่ โดยมี ศาสตราจารย์ คลินิก เกียรติคุณ นายแพทย์ปิยะสกล สกลสัตรยาทร รัฐมนตรีว่าการกระทรวงสาธารณสุข นายแพทย์เจษฎา โชคดํารงสุข ปลัดกระทรวงสาธารณสุข ผู้บริหาร ข้าราชการ ประชาชนเฝ้ารับเสด็จฯ
ศาสตราจารย์คลินิก เกียรติคุณ นายแพทย์ปิยะสกล กล่าวว่า สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ แนวทางแก้ไขปัญหาความแออัดของปริมาณผู้ป่วยที่เพิ่มมากขึ้นของโรงพยาบาลแม่แจ่ม จ.เชียงใหม่ โดยพระราชทานเงินให้ก่อสร้างอาคารผู้ป่วยขนาด 60 เตียง จํานวน 2 อาคาร พระราชทานชื่อโรงพยาบาลแม่แจ่มแห่งใหม่ว่า โรงพยาบาลเทพรัตนเวชชานุกูล เฉลิมพระเกียรติ 60 พรรษา ต่อมาทรงพระกรุณาโปรดเกล้าฯ ให้จัดตั้งมูลนิธิเทพรัตนเวชชานุกูล เพื่อสนับสนุนการดําเนินการของโรงพยาบาลเทพรัตนเวชชานุกูล เฉลิมพระเกียรติ 60 พรรษา และโรงพยาบาลวัดจันทร์เฉลิมพระเกียรติ 80 พรรษา อ.กัลยาณิวัฒนา จ.เชียงใหม่ และพระราชทานเงิน 10,000,000 บาท เพื่อดูแลผู้ป่วยที่ยากไร้ ในการดําเนินงานประกอบด้วย 5 หลักการ ได้แก่ บริหารแบบธรรมาภิบาล น้อมนําปรัชญาเศรษฐกิจพอเพียงมาใช้ ความร่มรื่นและรื่นรมย์ของโรงพยาบาล โรงพยาบาลคุณภาพ HA และโรงพยาบาลคุณธรรม
ผลการดําเนินงานที่สําคัญของมูลนิธิฯ ในปี 2558-2560 หลายโครงการ อาทิ นําน้ําเสียมาใช้หมุนเวียนเพื่อการเกษตรในโรงพยาบาลฯ ปรับปรุงอาคารที่พักของเจ้าหน้าที่หน่วยแพทย์อาสามูลนิธิเทพรัตนเวชชานุกูล ก่อสร้างอาคารไตเทียมและกายภาพบําบัด บริการฟอกเลือดด้วยเครื่องไตเทียม การปรับภูมิทัศน์ แปลงผักปลอดสารพิษ และนําพลังงานแสงอาทิตย์ พลังงานทดแทนและอนุรักษ์พลังงาน ก่อสร้างอาคารผู้ป่วยในขนาด 30 เตียง รพ.วัดจันทร์เฉลิมพระเกียรติ 80 พรรษา อําเภอกัลยานิวัฒนา
และทรงพระกรุณาโปรดเกล้าฯ รับโรงพยาบาลชุมชนเฉลิมพระเกียรติ 80 พรรษาทั้ง 10 แห่ง อยู่ในพระอุปถัมภ์ของมูลนิธิเทพรัตนเวชชานุกูล ได้แก่ 1.รพ.พนมดงรัก เฉลิมพระเกียรติ 80 พรรษา จ.สุรินทร์ 2.รพ.เบญจลักษ์เฉลิมพระเกียรติ 80 พรรษา จ.ศรีษะเกษ 3.รพ.วังเฉลิมพระเกียรติ 80 พรรษา จ.หนองบัวลําภู 4.รพ.เขาชะเมาเฉลิมพระเกียรติ 80 พรรษา จังหวัดระยอง 5.รพ.ห้วยกระเจาเฉลิมพระเกียรติ 80 พรรษา จ.กาญจนบุรี 6.รพ.พระทองคําเฉลิมพระเกียรติ 80 พรรษา จ.นครราชสีมา 7.รพ.ยี่งอเฉลิมพระเกียรติ 80 พรรษา จ.นราธิวาส 8.รพ.วัดจันทร์เฉลิมพระเกียรติ 80 พรรษา จ.เชียงใหม่ 9.รพ.เส้าไห้เฉลิมพระเกียรติ 80 พรรษา จ.สระบุรี และ10.รพ.หาดสําราญเฉลิมพระเกียรติ 80 พรรษา จ.ตรัง
ทั้งนี้ มูลนิธิฯ มีคณะกรรมการจํานวน 15 คน ต่อมาในปี 2560 ได้แต่งตั้งคณะกรรมการที่มาจากกระทรวงสาธารณสุขเพิ่มจํานวน 4 คน ได้แก่ 1.ศ.คลินิก เกียรติคุณ นพ.ปิยะสกล สกลสัตยาทร 2.นายแพทย์โสภณ เมฆธน 3.นพ.สมศักดิ์ อรรฆศิลป์ 4.นพ.พงศธร พอกเพิ่มดี เพื่อขับเคลื่อนการพัฒนาโรงพยาบาลที่อยู่ในพระอุปถัมภ์ของมูลนิธิเทพรัตนเวชชานุกูล มีฐานะเป็นนิติบุคคล เมื่อวันที่ 25 มีนาคม 2558 กระทรวงการคลังประกาศเป็นองค์การสถานสาธารณกุศล ลงประกาศในราชกิจจานุเบกษา เมื่อวันที่ 9 มิถุนายน 2558 และมูลนิธิสามารถออกใบเสร็จรับเงินให้ผู้บริจาคนําไปหักลดหย่อนภาษีเงินได้
รัฐบาลไทย-ข่าวทำเนียบรัฐบาล-Thinking School
วันอังคารที่ 1 ตุลาคม 2562
Thinking School
นางกนกวรรณ วิลาวัลย์ รัฐมนตรีช่วยว่การกระทรวงศึกษาธิการ เดินทางไปตรวจเยี่ยมการจัดการเรียนการสอนของโรงเรียนอนุบาลน้องหญิง อ.ตระการพืชผล จ.อุบลราชธานี ซึ่งจัดกิจกรรมการเรียนตามแนวคิด High Scope และเป็นโรงเรียนส่งเสริมการคิด (Thinking School)
เมื่อวันพฤหัสบดีที่ 26 กันยายน 2562 นางกนกวรรณ วิลาวัลย์ รัฐมนตรีช่วยว่การกระทรวงศึกษาธิการ เดินทางไปตรวจเยี่ยมการจัดการเรียนการสอนของโรงเรียนอนุบาลน้องหญิง อ.ตระการพืชผล จ.อุบลราชธานี ซึ่งจัดกิจกรรมการเรียนตามแนวคิด High Scope และเป็นโรงเรียนส่งเสริมการคิด (Thinking School) โดยมีนายกมล รอดคล้าย ที่ปรึกษา รมช.ศึกษาธิการ นายพะโยม ชิณวงศ์ หัวหน้าคณะทํางาน รมช.ศึกษาธิการ นายมณฑล ภาคสุวรรณ์ และนายกวินเกียรติ นนธ์พละ รองเลขาธิการคณะกรรมการส่งเสริมการศึกษาเอกชน นายศรีชัย พระประชาธรรม เลขาธิการสํานักงานส่งเสริมการศึกษานอกระบบและการศึกษาตามอัธยาศัย ผู้บริหารกระทรวงศึกษาธิการ ตลอดจนนางธนพรรณ แก้วจันดี ผู้รับใบอนุญาตโรงเรียนอนุบาลน้องหญิง คณะครู และตัวแทนผู้บริหารโรงเรียจังหวัดอุบลราชธานี ให้การต้อนรับ
รมช.ศึกษาธิการ กล่าวว่า ขอชื่นชมการจัดการศึกษาของโรงเรียนอนุบาลน้องหญิง และโรงเรียนเอกชนจังหวัดอุบลราชธานี ที่สามารถยกระดับผลสัมฤทธิ์ทางการศึกษาของนักเรียนได้อย่างดีเยี่ยม และมีหลายวิชาที่มีคะแนนค่าเฉลี่ยสูงกว่าระดับประเทศ ถือเป็นคุณค่าที่ให้กับวงการศึกษาไทย ไม่ว่าจะอยู่ในเมือง ในป่าเขา หรือในถิ่นทุรกันดาร การศึกษาเอกชนก็สามารถช่วยรัฐจัดการศึกษา เพื่อสร้างโอกาสและความเท่าเทียมได้ในทุกพื้นที่
โดยเฉพาะโรงรียนอนุบาลน้องหญิง ซึ่งจัดกิจกรรมการเรียนการสอนแบบผสมผสาน "Nongying Model" ตามแนวคิด High Scope เน้นการเรียนรู้แบบลงมือทําผ่านการเล่นที่หลากหลาย ทั้งยังเป็นโรงเรียนส่งเสริมการคิด Thingking School ที่มุ่งพัฒนากระบวนการคิด และการเรียนรู้ ให้นักเรียนถึงขีดสุดของศักยภาพการจัดกิจกรรมที่หลากหลาย การปรับปรุงสภาพแวดล้อม และบรรยากาศของสถานศึกษให้เอื้อต่อการเรียนรู้ นอกจากนี้ ยังเสริมสร้างสติปัญญาด้านคณิตศาสตร์ ด้วยหลักสูตร ORGO จากออสเตรเลีย และคิดเลขเร็วของ Brain Balancing รวมทั้งปูพื้นฐานภาษาอังกฤษด้วย English Program หลักสูตร B.E.S.L (Biltingual Education English for a Second Language) และในส่วนของครูนั้น ได้มีการพัฒนาครูและบุคลการทางศึกษาให้มีประสิทธิภาพในด้านต่าง ๆ อย่างรอบด้าน
"ที่ผ่านมา มีความพยายามทํางานอย่างเต็มที่ เพื่อนําทุกความเห็นและทุกปัญหาที่ชาวโรงเรียนเอกชนได้สะท้อน ไปสู่การแก้ไขปรับปรุงประสิทธิภาพการทํางานที่ดีขึ้น ซึ่งล่าสุดได้มีการขยายเพดานค่ารักษาพยาบาลครูเอกชน เป็นคนละ 1.5 แสนบาทต่อปี และยังจัดงบประมาณเหลือจ่ายสําหรับอบรมครูเอกชน 4 ภูมิภาค ในช่วงต้นเดือนตุลาคม 2562 นี้ ถือเป็นประวัติศาสตร์หน้าใหม่ที่เป็นข้อเรียกร้องมานาน และเชื่อมั่นว่า เมื่อครูได้พัฒนาตนเองให้มีความรู้ที่ทันสมัย มีความรู้ลึกรู้จริง ก็จะสามารถถ่ายทอดสู่นักเรียนได้อย่างมั่นใจ และเป็นโรงเรียนต้นแบบให้กับโรงเรียนอื่น ๆ ได้ทําตามต่อไป" รมช.ศึกษาธิการ กล่าว
นวรัตน์ รามสูต: สรุป
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program)
วันอังคารที่ 9 พฤษภาคม 2560
โครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program)
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ มอบนโยบายในการประชุมเชิงปฏิบัติการเพื่อยกระดับมาตรฐานโครงการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program)
รัฐบาลไทย-ข่าวทำเนียบรัฐบาล-เอกอัครราชทูตปากีสถานประจำประเทศไทยเข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี
วันจันทร์ที่ 5 มิถุนายน 2560
เอกอัครราชทูตปากีสถานประจําประเทศไทยเข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี
เอกอัครราชทูตปากีสถานประจําประเทศไทยเข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี
วันนี้ (5 มิ.ย. 60) เวลา 10.00 น. นายโซเฮล คาน (Mr. Sohail Khan) เอกอัครราชทูตสาธารณรัฐอิสลามปากีสถานประจําประเทศไทย เข้าเยี่ยมคารวะ พลเอก ธนะศักดิ์ ปฏิมาประกร รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล เพื่ออําลาในโอกาสพ้นจากหน้าที่ สรุปสาระสําคัญ ดังนี้
รองนายกรัฐมนตรีแสดงความยินที่ได้พบกับเอกอัครราชทูตปากีสถานในวันนี้ พร้อมแสดงความขอบคุณที่เอกอัครราชทูตปากีสถานได้ทํางานเพื่อส่งเสริมความสัมพันธ์ระหว่างไทยกับปากีสถานให้แนบแน่นยิ่งขึ้น ตลอดระยะเวลา 4 ปีที่ดํารงตําแหน่ง และกล่าวยินดีที่เอกอัครราชทูตปากีสถานจะเข้ารับตําแหน่งใหม่ในฐานะเอกอัครราชทูตปากีสถานประจําสาธารณรัฐแอฟริกาใต้ ซึ่งเอกอัครราชทูตปากีสถานได้กล่าวขอบคุณรัฐบาลไทยที่สนับสนุนความร่วมมือระหว่างสองประเทศตลอดมา
ทั้งสองฝ่ายยินดีที่ความร่วมมือด้านความมั่นคงระหว่างไทย – ปากีสถาน มีความก้าวหน้าและใกล้ชิดเพิ่มขึ้น เห็นได้จากการแลกเปลี่ยนการเยือนระหว่างกันอย่างสม่ําเสมอ รวมทั้งยินดีที่ทราบความคืบหน้าการจัดทําบันทึกความเข้าใจว่าด้วยความร่วมมือด้านทหารไทย – ปากีสถาน ที่หวังว่าทั้งสองฝ่ายจะลงนามได้ในเร็ว ๆ นี้ ซึ่งจะเป็นประโยชน์ต่อการส่งเสริมความร่วมมือด้านการทหารมากยิ่งขึ้น
ในการนี้ ทั้งสองฝ่ายยินดีที่ทราบว่าการเจรจาความตกลงเขตการค้าเสรี (FTA) ระหว่างกัน ครั้งที่ 7 เมื่อเดือนพฤษภาคมที่ผ่านมาเป็นไปด้วยดี โดยหวังว่าทั้งสองฝ่ายจะสามารถเจรจาความตกลง FTA ให้เสร็จสิ้นภายในปีนี้และสามารถบังคับใช้ในปีถัดไป เพื่อเป็นกลไกสําหรับการส่งเสริมการค้าระหว่างสองประเทศ
ในช่วงท้าย รองนายกรัฐมนตรีแสดงความยินดีที่จะต้อนรับเอกอัครราชทูตปากีสถานคนใหม่ และขอให้มั่นใจว่ารัฐบาลไทยจะสนับสนุนการทํางานและให้ความร่วมมือแก่เอกอัครราชทูตปากีสถานคนใหม่อย่างเต็มที่
รัฐบาลไทย-ข่าวทำเนียบรัฐบาล-อว. หารือแนวทางการบริหารงาน การจ้างงาน 1 ตำบล 1 มหาวิทยาลัย ยกระดับเศรษฐกิจฐานราก แก้ปัญหาความยากจน
วันพฤหัสบดีที่ 9 กรกฎาคม 2563
อว. หารือแนวทางการบริหารงาน การจ้างงาน 1 ตําบล 1 มหาวิทยาลัย ยกระดับเศรษฐกิจฐานราก แก้ปัญหาความยากจน
อว. หารือแนวทางการบริหารงาน การจ้างงาน 1 ตําบล 1 มหาวิทยาลัย ยกระดับเศรษฐกิจฐานราก แก้ปัญหาความยากจน
วันที่ 23 มิถุนายน 2563 กระทรวงการอุดมศึกษา วิทยาศาสตร์ วิจัยและนวัตกรรม (อว.) ประชุมหารือแนวทางการบริหารงาน โครงการตามนโยบายการจ้างงานและฟื้นฟูเศรษฐกิจฐานราก 1 ตําบล 1 มหาวิทยาลัย โดย นางสุวรรณี คํามั่น เลขานุการรัฐมนตรีว่าการกระทรวงการอุดมศึกษาฯ ร่วมกับ คณะผู้บริหาร และมหาวิทยาลัยในสังกัดกระทรวง อว. ณ ห้องประชุมชั้น 5 อาคารอุดมศึกษา 1 ถนนศรีอยุธยา (สกอ.)
นางสุวรรณี คํามั่น เลขานุการ รมว.อว. กล่าวว่า โครงการตามนโยบายการจ้างงานและฟื้นฟูเศรษฐกิจฐานราก 1 ตําบล 1 มหาวิทยาลัย โดยระบบฐานข้อมูลที่เชื่อมโยงตั้งแต่ระดับมหาวิทยาลัย ระดับภูมิภาค ไปจนถึงระดับชาติ มีการจ้างงานไม่ต่ํากว่า 3 แสนราย จ้างบัณฑิตอย่างน้อย 50% จ้างนักศึกษาอย่างน้อย 25% และจ้างคนทั่วไปประมาณ 25% โดยการใช้ตําบลเป็นพื้นฐานการลงไปทํางานในพื้นที่ เพื่อพัฒนาและยกระดับเศรษฐกิจฐานรากให้กับชุมชนในสังคม ในรอบแรกเริ่มที่ 3,000 ตําบล โดยการแบ่งตําบลออกเป็น 3 กลุ่ม 1)ตําบลที่มุ่งสู่ความยั่งยืน 2)ตําบลที่สร้างความพอเพียง 3)ตําบลที่สามารถยืนได้ด้วยตนเอง โครงการจะดําเนินงานในระยะเวลา 1 ปี มีทั้งการจ้างงาน การสร้างเศรษฐกิจระดับตําบล และการสร้างองค์ความรู้ไปพร้อมกัน อย่างน้อย 4 ทักษะวิชา ดังนี้
1)เรื่องของ Financial Literacy ทาง อว. ได้เจรจากับทางตลาดหลักทรัพย์แล้ว ซึ่งมีหลักสูตรให้สามารถที่จะเรียนออนไลน์ได้ทันที สําหรับทุกมหาวิทยาลัยที่อยู่ในโครงการดังกล่าว
2)เรื่องของ Digital Literacy โดยทางกลุ่มคณะอาจารย์ด้านเทคโนโลยีสารสนเทศ (IT) จะเข้ามาช่วยในการจัดการดูแลหลักสูตรให้กับทุกมหาวิทยาลัยที่อยู่ในโครงการ
3)เรื่องของ Language Literacy เรื่องการเรียนรู้ทางด้านภาษา ขึ้นอยู่กับหลักสูตรของทางมหาวิทยาลัยนั้นๆ
4)เรื่องของ Social Literacy แต่ละมหาวิทยาลัยจะใช้ทักษะและวิธีการในการสร้างปฏิสัมพันธ์กับชุมชน กับสังคม การเข้าถึง การหาข้อมูล หรือระบบการคิดเชิงเหตุและผลต่างๆ
“โครงสร้างของโครงการ 1 ตําบล 1 มหาวิทยาลัย ไม่ใช่เพียงแค่ความร่วมมือกันของมหาวิทยาลัยกับพื้นที่ในชุมชนท้องถิ่น แต่เป็นการร่วมมือกันของทุกภาคส่วน แบบจตุภาคีทั้งภาครัฐและภาคเอกชน เข้ามามีส่วนร่วมในการขับเคลื่อน เพื่อยกระดับเศรษฐกิจ สังคมรายตําบล ให้มีความครอบคลุมในทุกมิติ ซึ่งสภาหอการค้าและสภาอุตสาหกรรมพร้อมที่จะลงพื้นที่เข้ามาร่วมในการแก้ไขปัญหาต่างๆ นี้ด้วย
มหาวิทยาลัยทั้งหลายเหล่านี้จะช่วยกันในการพลิกโฉมเศรษฐกิจ สังคมระดับชุมชน อย่างเป็นองค์รวมสม่ําเสมอและต่อเนื่อง ระยะเวลาในการดําเนินงาน 1 ปี ชุมชนหรือมหาวิทยาลัยจะมีศักยภาพที่สามารถดําเนินงานต่อได้ และมีฐานข้อมูลระดับตําบลที่บ่งชี้ถึงปัญหาและเข้าแก้ไขได้อย่างตรงประเด็น” นางสุวรรณีฯ กล่าว
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กรมสวัสดิการและคุ้มครองแรงงานชี้แจงปัญหา IUU
วันพฤหัสบดีที่ 25 มกราคม 2561
กรมสวัสดิการและคุ้มครองแรงงานชี้แจงปัญหา IUU
อธิบดีกรมสวัสดิการและคุ้มครองแรงงาน  ชี้แจงประเด็นปัญหา IUU ตามที่สถานีโทรทัศน์ Voice TV  เผยแพร่ข่าว ฮิวแมนไรท์วอทช์ (HRW) เผยแพร่รายงานชื่อ “โซ่ที่ซ่อนไว้: การปฏิบัติมิชอบด้านสิทธิและแรงงานบังคับในอุตสาหกรรมประมงไทย”
วันที่ 24 มกราคม 2561 นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน กระทรวงแรงงาน ชี้แจงประเด็นปัญหา IUU ตามที่สถานีโทรทัศน์ Voice TV เผยแพร่ข่าว ฮิวแมนไรท์วอทช์ (HRW) เผยแพร่รายงานชื่อ “โซ่ที่ซ่อนไว้: การปฏิบัติมิชอบด้านสิทธิและแรงงานบังคับในอุตสาหกรรมประมงไทย” (Hidden Chains: Forced Labor and Rights Abuses in Thailand’s Fishing Industry) สรุปผลความคืบหน้าการแก้ปัญหาการทําประมงผิดกฎหมาย การค้ามนุษย์ และการใช้แรงงานบังคับ ซึ่งถูกนําเสนอต่อที่ประชุมรัฐสภายุโรป (EU) เพื่อเป็นข้อมูลประกอบการพิจารณาว่าจะดําเนินมาตรการอย่างไรต่ออุตสาหกรรมประมงไทย โดยระบุว่า มีข้อบกพร่องเกิดขึ้นมากมายในการดําเนินงานตามมาตรการใหม่ของรัฐบาลไทย นั้น
กระทรวงแรงงาน โดยกรมสวัสดิการและคุ้มครองแรงงาน ให้ความสําคัญกับประเด็นปัญหาที่เกี่ยวข้องกับสิทธิแรงงาน การแก้ไขปัญหาการทําประมงผิดกฎหมาย การค้ามนุษย์ และการใช้แรงงานบังคับ โดยได้ดําเนินการอย่างต่อเนื่อง ซึ่งกรมสวัสดิการและคุ้มครองแรงงาน ได้ร่วมกับตํารวจ ทหาร กรมประมง กรมการจัดหางาน ศรชล. และ ศปมผ. ในการตรวจแรงงานในเรือประมง ทั้งก่อนทําประมง ขณะทําประมง และหลังทําประมง ตั้งแต่ปี 2558-2560 พบการกระทําผิด 110 ลํา และได้ดําเนินคดีทางอาญากับเรือที่กระทําผิดแล้ว ทั้งนี้ กรมสวัสดิการและคุ้มครองแรงงาน ได้กําหนดให้การจ้างงานในกิจการประมงต้องทําเป็นลายลักษณ์อักษร และต้องได้รับค่าตอบแทนเป็นรายเดือน โดยสัญญาจ้างต้องทําเป็น 2 ชุด ให้ลูกจ้างเก็บไว้ 1 ชุด หากไม่ทําสัญญาจ้าง ลูกเรือจะไม่ได้รับอนุญาตให้ลงเรือประมง ซึ่งเมื่อมีการตรวจแรงงาน พนักงานตรวจแรงงานจะตรวจสอบโดยจะสอบข้อเท็จจริงและตรวจสอบพยานหลักฐานที่เป็นเอกสารจากทั้งฝ่ายนายจ้างและลูกจ้าง ซึ่งหากพบว่านายจ้างปฏิบัติไม่ถูกต้องก็จะมีความผิดตามกฎหมาย โดยมีโทษจําคุกไม่เกิน 6 เดือน หรือปรับไม่เกิน 1 แสนบาท หรือทั้งจําทั้งปรับ
นอกจากนี้ ปัจจุบัน พระราชบัญญัติแรงงานสัมพันธ์ พ.ศ. 2518 เปิดโอกาสให้แรงงานข้ามชาติเข้าเป็นสมาชิกของสหภาพแรงงานได้ภายใต้นายจ้างหรือสถานประกอบกิจการประเภทเดียวกัน เพื่อเรียกร้องและคุ้มครองสิทธิประโยชน์ผ่านสหภาพแรงงานที่ตนเป็นสมาชิกได้ นอกจากนี้ หากแรงงานไม่ได้รับความเป็นธรรม สามารถเรียกร้องสิทธิของตนเองได้เช่นเดียวกับแรงงานไทยโดยยื่นคําร้องต่อพนักงานตรวจแรงงานซึ่งมีหน้าที่ในการคุ้มครองให้ได้รับสิทธิตามกฎหมายรวมถึงดูแลไม่ให้มีการบังคับใช้แรงงานหรือการค้ามนุษย์ด้านแรงงานด้วย
----------------------
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 10 พฤษภาคม 2563 [กระทรวงสาธารณสุข]
วันอาทิตย์ที่ 10 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 10 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 10 พฤษภาคม 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่10 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.85 ของผู้ป่วยทั้งหมด (กลับบ้าน 7 ราย รวมกลับบ้านสะสม 2,794 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 159 ราย หรือคิดเป็นร้อยละ 5.28 ของผู้ป่วยทั้งหมด ในจํานวนนี้เป็นผู้ติดเชื้อรายใหม่ 5 ราย ผู้เสียชีวิตรวม 56 ราย ทําให้มีผู้ป่วยสะสมทั้งสิ้น 3,009 ราย
ผู้ติดเชื้อรายใหม่วันนี้ แบ่งเป็น ผู้ที่มีประวัติสัมผัสกับผู้ป่วยยืนยันรายก่อนหน้านี้ 2 ราย (พบที่จังหวัดนราธิวาสและ กรุงเทพฯ) และเป็นผู้ที่เดินทางกลับจากต่างประเทศเข้ากักตัวเฝ้าระวังในสถานที่ที่รัฐจัดให้ (State Quarantine) จํานวน 3 ราย (เป็นผู้ที่เดินทางจากสหรัฐอาหรับเอมิเรตส์ 1 ราย / ประเทศปากีสถาน 2 ราย)
ไม่มีรายงานผู้เสียชีวิต
สําหรับ State Quarantine ที่ รัฐบาลจัดไว้เพื่อกักตัวเฝ้าระวังผู้ที่เดินทางกลับจากต่างประเทศ นับเป็นมาตรการสําคัญที่ป้องกันและสกัดกั้นการนําเชื้อเข้าสู่ประเทศไทย ซึ่งผู้ที่เดินทางเข้ามาจากต่างประเทศจะต้องถูกกักกันเพื่อเฝ้าระวังสังเกตอาการทุกรายเป็นเวลา 14 วัน หากพบว่าป่วยหรือติดเชื้อจะนําเข้าสู่ระบบการรักษาทันที เพื่อให้เกิดความมั่นใจว่าไม่ไปแพร่เชื้อสู่ชุมชนและคนในประเทศได้ ขณะนี้มี State Quarantine ที่รัฐจัดไว้จํานวน 23 แห่ง และ Local Quarantine ที่กระจายอยู่ในจังหวัดต่างๆ อีก 12 แห่ง
ในส่วนของพระสงฆ์ ที่ทยอยเดินทางกลับจากการแสวงบุญจากต่างประเทศตั้งแต่วันที่ 24 เมษายน 2563 รวม 229 รูป ได้เข้ากักตัวในที่พํานักชั่วคราวที่รัฐบาลจัดให้ ขณะนี้ได้ครบกําหนดกักตัวและกลับวัดแล้วจํานวน 225 รูป ส่วนอีก 4 รูป ครบกําหนดกักตัวในวันที่ 13 พฤษภาคม 2563 และจะมีพระสงฆ์เดินทางกลับจากการแสวงบุญเข้ามาอีก 78 รูปในวันเดียวกัน ส่วนที่พํานักสงฆ์อีกแห่ง มีพระสงฆ์เข้ารับการกักตัวจํานวน 24 รูป ซึ่งจะครบกําหนดในวันที่ 23 พฤษภาคม 2563 ผลการตรวจทางห้องปฏิบัติการทุกรูปไม่พบเชื้อ
นอกจากนี้กระทรวงสาธารณสุขยังคงเข้มมาตรการค้นหาผู้ป่วยเชิงรุก (Active Case Finding) ในชุมชน พื้นที่เสี่ยงต่างๆ เพื่อค้นหาผู้ติดเชื้อให้ได้มากที่สุด อย่างไรก็ตามขอความร่วมมือประชาชนอย่าประมาทในมาตรการป้องกันตนเอง หรือวางใจว่าสถานการณ์ของประเทศดีขึ้นแล้ว เมื่อออกจากบ้านจําเป็นต้องสวมหน้ากากอนามัย/หน้ากากผ้าทุกครั้ง พกแอลกอฮอล์เจลเพื่อล้างมือ เว้นระยะห่างระหว่างผู้อื่น 1-2 เมตร และเมื่อกลับถึงบ้านให้ล้างมือ รีบอาบน้ํา ทําความสะอาดร่างกายทันที และทําให้เป็นนิสัย เพื่อเป็นการป้องกันตนเอง คนในครอบครัวและผู้ใกล้ชิดให้ปลอดภัย ห่างไกลจากเชื้อโควิด-19
รัฐบาลไทย-ข่าวทำเนียบรัฐบาล-นพ.พลวรรธน์ ผู้ตรวจกระทรวงดิจิทัลฯ ร่วมถกเวที “Fake News ภัยสื่อสารในยุคดิจิทัล VS การสื่อสารข้อมูลข่าวสารภาครัฐ”
วันพุธที่ 4 มีนาคม 2563
นพ.พลวรรธน์ ผู้ตรวจกระทรวงดิจิทัลฯ ร่วมถกเวที “Fake News ภัยสื่อสารในยุคดิจิทัล VS การสื่อสารข้อมูลข่าวสารภาครัฐ”
นพ.พลวรรธน์ ผู้ตรวจกระทรวงดิจิทัลฯ ร่วมถกเวที “Fake News ภัยสื่อสารในยุคดิจิทัล VS การสื่อสารข้อมูลข่าวสารภาครัฐ”
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคมแห่งชาติ ร่วมเป็นวิทยากรสัมมนา ในหัวข้อ “Fake News ภัยสื่อสารในยุคดิจิทัล VS การสื่อสารข้อมูลข่าวสารภาครัฐ” ในโอกาสเข้าร่วมพิธีเปิด “โครงการจัดอบรมการเผยแพร่ความรู้ความเข้าใจเกี่ยวกับ พ.ร.บ. ข้อมูลข่าวสารของราชการ พ.ศ.2540” ณ ห้องประชุมบุรฉัตรไชยากร ชั้น 4 สํานักงานปลัดกระทรวงพาณิชย์ เมื่อวันที่ 3 มีนาคม 2563 เพื่อสร้างความรู้ความเข้าใจเกี่ยวกับความเป็นมาและบทบาทการทํางานของศูนย์ต่อต้านข่าวปลอม รวมถึงผลกระทบของการแพร่กระจายของข่าวปลอม หรือ Fake News ซึ่งขยายตัวขึ้นท่ามกลางยุคของการแข่งขันข้อมูลอย่างรุนแรงในปัจจุบัน ตลอดจนผลกระทบที่จะส่งผลเสียต่อการทํางานหรือการสื่อสารของภาครัฐ สําหรับความคืบหน้าการดําเนินงานของ “ศูนย์ต่อต้านข่าวปลอมประเทศไทย” ล่าสุด ตั้งแต่วันที่ 1 พฤศจิกายน 2562 – 18 กุมภาพันธ์ 2563 พบข่าวที่ต้องตรวจสอบทั้งหมด 1,390 เรื่อง ส่วนประเด็นไวรัสโคโรนาสายพันธุ์ใหม่ จนถึงวันที่ 13 กุมภาพันธ์ พบว่ามีจํานวนเรื่องทั้งหมด 52 เรื่อง แบ่งเป็น ข่าวปลอม 41 เรื่อง ข่าวจริง 10 เรื่อง บิดเบือน 1 เรื่อง อย่างไรก็ตามที่ผ่านมา กระทรวงดิจิทัลฯ ทํางานร่วมกับศูนย์ปราบปรามอาชญากรรมทางเทคโนโลยีสารสนเทศ (ศปอส.ตร.) สํานักงานตํารวจแห่งชาติ ในกรณีที่ข่าวปลอมนั้นๆ ส่งผลให้เกิดความเสียหายกับหน่วยงาน สามารถรวบรวมข้อมูลและแจ้งต่อ ศปอส.ตร. เพื่อดําเนินการตามขั้นตอนในทางคดีต่อไป
*****************
รัฐบาลไทย-ข่าวทำเนียบรัฐบาล-สธ. จัดพิธีทำบุญตักบาตรถวายเป็นพระราชกุศล ครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพฤหัสบดีที่ 12 ตุลาคม 2560
สธ. จัดพิธีทําบุญตักบาตรถวายเป็นพระราชกุศล ครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
กระทรวงสาธารณสุข จัดพิธีทําบุญตักบาตรพระสงฆ์ 10 รูป  ถวายเป็นพระราชกุศลแด่พระบาทสมเด็จ พระปรมินทรมหาภูมิพลอดุลยเดช บรมนาถบพิตร ครบรอบ 1 ปี วันสวรรคต
วันนี้ (12 ตุลาคม 2560) ที่กระทรวงสาธารณสุข จ.นนทบุรี ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.เจษฎา โชคดํารงสุข ปลัดกระทรวงสาธารณสุข เป็นประธานพิธีทําบุญตักบาตร ข้าวสารอาหารแห้ง พระสงฆ์จํานวน 10 รูป ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ครบรอบ 1 ปี วันสวรรคต โดยมี ผู้บริหารระดับสูง ข้าราชการ และเจ้าหน้าที่กระทรวงสาธารณสุข หน่วยงานในกํากับกระทรวงสาธารณสุข และสมาคมแม่บ้านสาธารณสุข เข้าร่วมกิจกรรม โดยการจัดพิธีทําบุญตักบาตรเนื่องในโอกาสครบรอบ 1 ปี วันสวรรคตฯ และเชิญชวนหน่วยงานในสังกัดกระทรวงสาธารณสุขทั่วประเทศจัดกิจกรรมโดยพร้อมเพียงกัน เพื่อแสดงถึงความจงรักภักดีและสํานึกในพระมหากรุณาธิคุณที่ทรงมีต่อปวงชนชาวไทย เป็นศูนย์รวมจิตใจของคนในชาติ พระองค์ทรงอุทิศพระวรกายในการปฏิบัติพระราชกรณียกิจอันน้อยใหญ่ เพื่อพสกนิกรชาวไทยอยู่เย็นเป็นสุข และเพื่อความเจริญก้าวหน้าของประเทศชาติเป็นสําคัญ
กิจกรรมในวันนี้ ณ บริเวณโถงชั้น 1 อาคาร 3 ตึกสํานักงานปลัดกระทรวงสาธารณสุข ประกอบด้วย การจุดธูปเทียนบูชาพระรัตนตรัย จุดเครื่องทองน้อยถวายราชสักการะพระบรมฉายาลักษณ์ พระบาทสมเด็จพระปรมินทรมหาภูมิพลอดุลยเดช บรมนาถบพิตร เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์บทถวายพรพระ ประธานและผู้บริหารระดับสูงถวายผ้าไตร ถวายจตุปัจจัยไทยธรรมแด่พระสงฆ์ เจริญจิตภาวนา 89 วินาที พระสงฆ์อนุโมทนา ประธานกรวดน้ํา-รับพร หลังจากนั้นร่วมทําบุญตักบาตรพระสงฆ์บริเวณลานพระอนุสาวรีย์ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสร็จพิธี ประธานและผู้บริหารระดับสูงถ่ายภาพร่วมกัน
************************ 12 ตุลาคม 2560
รัฐบาลไทย-ข่าวทำเนียบรัฐบาล-นายกรัฐมนตรีให้กำลังใจนักเรียนจังหวัดนราธิวาส ขอให้ตั้งใจ มุ่งมั่นศึกษา เพื่อให้ประสบความสำเร็จ
วันจันทร์ที่ 20 มกราคม 2563
นายกรัฐมนตรีให้กําลังใจนักเรียนจังหวัดนราธิวาส ขอให้ตั้งใจ มุ่งมั่นศึกษา เพื่อให้ประสบความสําเร็จ
นายกรัฐมนตรีให้กําลังใจนักเรียนจังหวัดนราธิวาส ขอให้ตั้งใจ มุ่งมั่นศึกษา เพื่อให้ประสบความสําเร็จ
วันนี้ (20 มกราคม 2563) เวลา 14.40 น. ณ โรงเรียนนราธิวาส อําเภอเมือง จังหวัดนราธิวาส พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดโครงการรินน้ําใจสู่น้องชาวใต้ และเยี่ยมชมกิจกรรมสอนเสริมเพิ่มศักยภาพเพื่อการแข่งขัน สําหรับนักเรียนชั้นมัธยมศึกษา ปีที่ 6 โดยมีทีมวิทยากรกว่า 50 คน ซึ่งเป็นจิตอาสาจากโรงเรียนในสังกัดสํานักงานเขตพื้นที่การศึกษามัธยมศึกษา เขต 2 กรุงเทพฯ อาทิ โรงเรียนวัดสุทธิวราราม โรงเรียนบดินทรเดชา (สิงห์ สิงหเสนี) โรงเรียนเตรียมอุดมศึกษาพัฒนาการ โรงเรียนเศรษฐบุตรบําเพ็ญ และโรงเรียนอื่น ๆ ใน สพม. 2 โดยมีทั้งวิชาแนะแนว ภาษาต่างประเทศ ภาษาไทย สังคมศึกษา วิทยาศาสตร์ คณิตศาสตร์ ชีววิทยา เป็นต้น เข้าร่วมโครงการรินน้ําใจสู่น้องชาวใต้ ช่วยพัฒนานักเรียนในโรงเรียนเขตพื้นที่พัฒนาพิเศษ 3 จังหวัด ที่ดําเนินการมาแล้วกว่า 10 ปี โดยมีผลลัพธ์เป็นที่พอใจ นักเรียนสามารถนําไปต่อยอดการศึกษาและประสบความสําเร็จในการสอบเข้าสถาบันการศึกษาในระดับสูงขึ้นไป โดยมีนักเรียนและบุคลากรการศึกษา ประมาณ 1,000 คน เข้าร่วมกิจกรรมในวันนี้ ซึ่งนายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นผู้กล่าวรายงาน
โอกาสนี้ นายกรัฐมนตรีกล่าวทักทายนักเรียนว่า ในฐานะอดีตครูเก่า เป็นครูทหารเก่า ดีใจที่มาพบปะกับนักเรียนวันนี้ นักเรียนมีเป้าหมาย ประเทศเองก็ต้องมีเป้าหมาย รัฐบาลกําหนดยุทธศาลตร์ชาติ ขับเคลื่อนสู่ประเทศไทย 4.0 ด้วยเทคโนโลยีนวัตกรรม รัฐบาลมีหน้าที่ 2 อย่าง คือการสร้างโอกาส พัฒนาโครงสร้างพื้นฐาน ทั้งถนน ทางพิเศษ รวมทั้งการดูแลผู้มีรายได้น้อย ซึ่งรัฐบาลทํามาตลอด โดยดําเนินงานอย่างเชื่อมโยงอย่างเป็นระบบ ปัญหาในภาคใต้วันนี้มีทิศทางดีขึ้น รัฐบาลมีโครงการส่งเสริมเขตเศรษฐกิจพิเศษ รวมทั้งการพัฒนาต่าง ๆ ซึ่งทุกฝ่ายต้องร่วมมือกัน
นายกรัฐมนตรีกล่าวถึงปัญหาฝุ่นละอองขนาดเล็ก หรือฝุ่นจิ๋ว pm 2.5 ที่เกิดจากยานพาหนะกว่าร้อยละ 72 โดยเฉพาะรถยนต์เก่าที่สันดาปไม่สมบูรณ์ปล่อยควันพิษ การเผาในที่โล่งแจ้ง โรงงานและอื่น ๆ ซึ่งได้มีความพยายามในการใช้กฎหมายรณรงค์ให้ช่วยกันดูแลเครื่องยนต์ เปลี่ยนท่อไอเสีย ขณะเดียวกันก็พยายามดูแลสิ่งแวดล้อมควบคู่ด้วย เช่น โครงการไม้มงคล คนอยู่ร่วมกับป่า การส่งเสริมการปลูกไม้ 58 ชนิด ซึ่งสามารถประเมินมูลค่าเป็นหลักทรัพย์สําหรับการกู้ยืม และขออนุญาตตัดขายได้
นายกรัฐมนตรีกล่าวว่าประเทศต้องการหัวกะทิ รัฐบาลส่งเสริมการเรียนการสอน ทั้งการศึกษาในโรงเรียน การศึกษานอกโรงเรียน การศึกษาศาสนา โรงเรียนปอเนาะ รวมทั้งการปฏิรูปการศึกษา ให้การศึกษาเป็นเรื่องของการเรียนรู้ รู้จักกระบวนการคิดวิเคราะห์ พัฒนาตัวเอง ขอให้ทุกคนตั้งใจ ตั้งมั่น คิดวิเคราะห์ให้เป็น และมีแรงบันดาลใจ ที่สําคัญนักเรียนที่จบการศึกษาต้องมีงานทํา โดยนายกรัฐมนตรียังได้ร่วมร้องเพลง “คืนความสุขให้ประเทศไทย” กับนักเรียนอย่างเป็นกันเอง
------------------
กลุ่มประชาสัมพันธ์และเผยแพร่ สํานักโฆษก